রিল্যায়েন্স জিও বাজারে আসার পরেই টেলিকম সংস্থাগুলি নড়েচড়ে বসেছিল। বাজারে টিকে থাকার জন্য প্রতিটি টেলিকম সংস্থাকেই কমাতে হয়েছিল প্ল্যানের দাম। এবার তাই জিও ও এয়ারটেলের সঙ্গে পাল্লা দিতে বাজারে ভোডাফোন নিয়ে এল একটি অবিশ্বাস্য প্ল্যান। 
এক সর্বভারতীয় সংবাদমাধ্যমের প্রতিবেদন থেকে জানা গিয়েছে, ভোডাফোন একটি ১৬৯৯ টাকার প্ল্যান বাজারে নিয়ে এসেছে। ভোডাফোনের এই বার্ষিক প্ল্যান রিচার্জ প্ল্যানটি শুধুমাত্র প্রিপেড গ্রাহকদের জন্য। 
এই প্ল্যানটি রিচার্জ করলে টানা একবছর ফ্রি ভয়েস কল পাওয়া যাবে। দিনে ১০০টি করে মেসেজ ও ১ জিবি ডেটা পাওয়া যাবে। 
কিছুদিন আগেই ভোডাফোন একটি ১৪৯৯ টাকার প্ল্যান বাজারে এনেছিল। সেই প্ল্যানটির জায়গাতেই ভোডাফোন এই নতুন প্ল্যানটি নিয়ে এসেছে। 
প্রসঙ্গত, সম্প্রতি এয়ারটেল ও রিল্যায়েন্স জিও-ও এই একই রকমের বার্ষিক প্ল্যান বাজারে নিয়ে এসেছে।